Source: http://docplayer.fi/3909668-12-11-2013-tyo-t-katu-ja-muilla-yleisilla-alueilla-katuluvan-lupaohjeet-ja-ehdot.html
Timestamp: 2018-05-22 03:27:24+00:00
Document Index: 2837894

Matched Legal Cases: ['kko ', 'kko ', 'kko ', 'kko ', 'kko ', 'kko ']

Tyo t katu- ja muilla yleisilla alueilla. Katuluvan lupaohjeet ja -ehdot - PDF
Tyo t katu- ja muilla yleisilla alueilla. Katuluvan lupaohjeet ja -ehdot
Download "12.11.2013. Tyo t katu- ja muilla yleisilla alueilla. Katuluvan lupaohjeet ja -ehdot"
1 Tyo t katu- ja muilla yleisilla alueilla Katuluvan lupaohjeet ja -ehdot
2 TARVITTAVAT LUVAT KADUILLA JA MUILLA YLEISILLÄ ALUEILLA YLEISTÄ SIJOITTAMISLUPA (maksuton) KATULUPA (maksullinen) YLEISEN ALUEEN VUOKRAUS Tapahtumat Mainokset TÖIDEN SUORITTAMINEN KADUILLA JA MUILLA YLEISILLÄ ALUEILLA Töissä noudatettavat asiakirjat Katselmukset Alkukatselmus Osittainen vastaanottokatselmus Vastaanottokatselmus Ylimääräinen valvontakäynti Takuutarkastus TILAPÄISET LIIKENNEJÄRJESTELYT Liikennejärjestelyistä tiedottaminen Vastuu liikennejärjestelyistä Liikenteenohjauslaitteet Pysäköiminen KUNNOSSA- JA PUHTAANAPITO KATULUVAN MAKSUJEN PERUSTEET Katuluvan maksun peruste Tarkastus- ja valvontamaksu Käyttömaksun suuruuden määrittäminen Katuluvan maksuluokat Työaika Takuuaika KAIVUTÖISSÄ NOUDATETTAVAT MÄÄRÄYKSET JA OHJEET Ennen työn aloittamista Kaivutöiden yleiset ohjeet Kaivannon suojaus Kaivannon tekeminen rakentamattomalle/pohjaamattomalle kadulle Louhintatyöt
3 9.6. Kaivannon täyttö ja tiivistys Rakennekerrosten kantavuus Päällystystyöt Vanhan päällysteen leikkaukset Tilapäinen päällyste Päällystekerrokset Asfalttipäällysteet Sora- ja sirotepintaiset kadut Puistokäytävät Kivikadut Kiveykset Reunatuet Muut rakenteet ja merkinnät Kansistot Kaiteet, liikennemerkit jne Ajoratamerkinnät Suojatien uudelleenmerkintä VIHERTYÖT Nurmikko Rakennustyönaikainen suojaus Vaurioiden korjaus Nurmikon teko ja alkuhoito Pensaat Rakennustyönaikainen suojaus Pensaan/pensaiden väliaikainen poisto Pensaiden uudelleen istutus Puut Puun poisto/siirto Rakennustyönaikainen suojaus Kukkaistutusten, pensaiden ja puiden vauriot
4 TARVITTAVAT LUVAT KADUILLA JA MUILLA YLEISILLÄ ALUEILLA 1.YLEISTÄ Kaduilla ja muilla yleisillä alueilla ei saa tehdä töitä ilman kaupungin lupaa. Poikkeuksena ovat äkilliset, merkittävän vahingon estämiseksi tehtävät välttämättömät korjaukset, joista tehdään ilmoitus jälkikäteen. Yleisillä alueilla työskentelyyn tarvittavat luvat: - sijoittamislupa - katulupa - kadulla tehtävistä töistä ilmoittaminen - yleisen alueen vuokraus Katu- ja sijoittamissopimushakemus löytyvät sähköisenä osoitteesta Katu- ja sijoittamissopimushakemukset toimitetaan liitteineen Yhdyskunta- ja ympräistöpalveluihin joko sähköpostilla osoitteeseen tai kirjeellä osoitteeseen Hämeenlinnan kaupunki, yhdyskunta- ja ympäristöpalvelut, Wetterhoffinkatu 2, Hämeenlinna. Kuoren vasempaan ylänurkkaan merkitään katulupahakemus. Lupahakemus tulee toimittaa maksuluokkaan I kuuluvista alueista tai aluevaraukseltaan yli 240 m 2 kokoisista alueista vähintään kuukautta ennen työn aloittamista. Muista lupahakemus tulee toimittaa vähintään kahta viikkoa ennen työn aloittamista. Katualueelle tehtävästä kattolumien pudottamisesta ja jääpuikkojen poistamisesta riittää ilmoitus lupaviranomaiselle. Kiinteistön haltija ja työn suorittaja ovat vastuussa kadun käyttäjien turvallisuudesta ja tilapäisistä liikennejärjestelyistä. Yleisen alueen rajaamisesta lumenpudotuksen ajaksi ei peritä maksua. Lumet tulee poistaa katualueelta välittömästi. Mikäli lunta varastoidaan pysäköintipaikalla yli viikon ajan, peritään viikon ylittävältä osalta vuokraa. Maksulliselle pysäköintipaikalle ei saa varastoida lumia ollenkaan. Ulkotapahtumat, terassialueet, tilapäiset myyntipaikat yms. vaativat aina maanomistajan kirjallisen luvan, jota voi hakea hakemuksella, joka löytyy sähköisenä osoitteesta Alueet varataan hakemusten saapumisjärjestyksessä. 2. SIJOITTAMISLUPA (maksuton) Johdon, kaapelin, rakenteen tms. sijoittaminen kadulle tai muulle yleiselle alueelle edellyttää aina maanomistajan lupaa. Hakemus tulee tehdä hyvissä ajoin ennen aiottua työn aloittamista. Työtä ei saa aloittaa ennen kuin sijoittamis- ja katulupa on myönnetty. Hakemuksen liitteenä tulee olla asemapiirustus ja poikkileikkaus, joilla osoitetaan rakenteiden ja laitteiden sijoittuminen alueelle. Piirustuksen pohjana on oltava ajantasainen kartta 3
5 Katulupahakemuksen liitteineen voi jättää yhtä aikaa sijoittamislupahakemuksen kanssa. Olemassa olevan johdon, kaapelin tai muun laitteen korjaamiseen tai tonttiliittymän rakentamiseen ei tarvitse hakea sijoittamislupaa. Katulupahakemus on kuitenkin tehtävä kohdan 3 mukaisesti. 3. KATULUPA (maksullinen) Työstä vastaavan on tehtävä ilmoitus kaupungille kadulla tai muulla yleisellä alueella suoritettavasta työstä (kadun ja eräiden yleisten alueiden kunnossa- ja puhtaanapitolaki 14a ). Työstä vastaavalla tarkoitetaan sitä, jonka lukuun työtä tehdään (tilaaja, rakennuttaja). Ilmoituksen tekemisen voi antaa käyttämänsä urakoitsijan tehtäväksi (valtakirja), mikä ei kuitenkaan siirrä laissa tarkoitettuja vastuita. Työtä ei saa aloittaa, ellei katulupaa ole myönnetty. Ilmoitettavia töitä ovat kaikki kadulla tai muulla yleisellä alueella tapahtuvat työt. Näitä ovat muun muassa: kaapeleiden ja vesijohtojen kaivutyöt kiinteistön rakentamis- ja korjaamistyöt, jolloin työmaaksi rajataan osa kadusta tai yleisestä alueesta kiinteistöjen vesijohto-, sähkö-, tietoliikenne-, kaukolämpö- ja viemäriliitynnät kunnallistekniikan sijoittaminen yleisille alueille kadulle pystytettävät rakennustelineet katu- tai yleiseltä alueelta tapahtuvat nostot rakennusmateriaalien ja kuormalavojen säilyttäminen kadulla työmaatilojen säilyttäminen kadulla tilapäiset pysäköintijärjestelyt Hakemus on jätettävä vähintään 14 vuorokautta ennen työn aloittamista. Työ voidaan aloittaa heti, kun lupa on myönnetty ja alkukatselmus pidetty. Jos hakemusta ei ole käsitelty 21 vuorokauden kuluessa sen jättämisestä, työ voidaan kuitenkin aloittaa määräajan kuluttua umpeen. Töistä, jotka tehdään rikkoutuneen johdon, laitteen tai rakenteen aiheuttamien merkittävien vahinkojen estämiseksi, on tehtävä ilmoitus puhelimitse viimeistään aloitusta seuraavana työpäivänä ja kirjallinen ilmoitus viikon kuluessa. Hakemuksesta tulee selvitä: alue ja sen työnaikainen käyttö työn aloitus ajankohta ja arvioitu kesto työnaikainen liikennejärjestelysuunnitelma. Tilapäisten liikennejärjestelyjen suunnittelijalla on oltava tarvittava pätevyys, esim. katu-/tieturva II -koulutus. laitteiden ja rakenteiden tms. sijoittaminen. 4
6 Hakemukseen tulee liittää: kopio sijoittamislupapäätöksestä tai päätöksen numero ja vuosiluku (ei tarvita yhtä aikaa sijoituspaikkalupahakemuksen kanssa jätettäviin ilmoituksiin) muut mahdolliset luvat tai työstä tehtävät ilmoitukset esimerkiksi meluilmoitus tai HS-veden liitoslausunto Useita pieniä, samankaltaisia korjaus- tai muutostöitä (esim. kansistojen tai venttiilien vaihtoja) voidaan yhdistää samaan ilmoitukseen. Kaikki työt on yksilöitävä ilmoituksessa ja ne on suoritettava yhtäjaksoisesti samassa kaupunginosassa. Maksu muodostuu alueen käyttömaksusta, jona käytetään alle 60 m 2 sekä töiden kokonaiskestosta. Lupaehtoja voidaan tarvittaessa täydentää työn suorittamisen aikana mikäli työn luonteen muuttuminen, yleinen etu, liikenneturvallisuus tai muu syy sitä edellyttävät. Työmaalla on oltava kopio myönnetystä katuluvasta. 4. YLEISEN ALUEEN VUOKRAUS Hämeenlinnan kaupungin omistamalla yleisellä alueella, kuten puistossa, kentällä, kadulla tai torilla, ei saa ilman lupaa järjestää tapahtumia tai tilaisuuksia eikä kaupungin omistamalle maaalueelle saa ilman lupaa sijoittaa mainoksia tai ilmoituksia. Tapahtumien ja tilaisuuksien järjestämiseen, tilapäisiin myyntipaikkoihin sekä mainontaan kaupungin alueella tarvitaan maanomistajan lupa. Maanomistajan lupaa tulee hakea Yhdyskunta- ja ympäristöpalveluilta. Kadun tai muun yleisen alueen vuokrasopimus tarvitaan mm. seuraaviin töihin tai tapahtumiin: yleisötapahtumat paraatit ja marssit urheilutapahtumat kuvaukset (tv, elokuva) ilotulituksen tai tulinäytöksen järjestäminen tai pyroteknisten tehosteiden käyttö mainosten asettaminen terassien pitäminen myyntipöydät liikkeen edustalla liiketoiminta katu- tai yleisellä alueella myynti- tai tuote-esittely (promootio). Luvan hakijan tulee huomioida, että Hämeenlinnan kaupungin yhdyskunta- ja ympäristöpalvelut eivät myönnä lupia kaikille kentille. Kaurialan, Hämeensaaren ja Pullerin kenttien sekä Iittalan urheilukentän luvat myöntää Hämeenlinnan Liikuntahallit Oy. 5
7 Yksityisillä alueilla, kuten ostoskeskuksissa, käyttöluvan myöntää kunkin alueen omistaja tai haltija. Hakemus tulee tehdä hyvissä ajoin ennen aiottua työn tai tapahtuman aloittamisajankohtaa. Alueet varataan hakemusten saapumisjärjestyksessä. Vuokra määräytyy kunnan voimassa olevan taksan mukaan. Vuokramies sitoutuu noudattamaan annettuja ehtoja ja työohjeita ja vastaamaan kaikesta vahingosta ja haitasta, mikä työstä aiheutuu kunnalle tai kolmannelle osapuolelle. Hakemuksesta tulee selvitä: vuokrattava alue, alueen pinta-ala ja sen käyttötarkoitus vuokraajan yhteystiedot laskutustietoineen vuokrauksen aloitusajankohta ja päättymisajankohta katualuetta suljettaessa liikennejärjestelysuunnitelma. Tilapäisten liikennejärjestelyjen suunnittelijalla on oltava tarvittava pätevyys, esim. katu- /tieturva II -koulutus. Hakemukseen tulee liittää: kartta vuokrattavasta alueesta pinta-aloineen liikennejärjestelysuunnitelma kuva yleiselle alueelle sijoitettavasta mainoksesta/ilmoituksesta sekä kartta mainosten sijoituspaikoista 4.1. Tapahtumat Kaupungin kanssa tehtävän vuokrasopimuksen lisäksi järjestäjän tulee, tapahtuman luonteesta riippuen, ilmoittaa tapahtuman järjestämisestä: poliisille pelastuslaitokselle Hämeenlinnan viranomaispalveluihin (elintarvikkeiden myynti, valmistus ja tarjoilu sekä tupakanmyynti, melu, turvallisuus, jätehuolto ja eläimet yleisötilaisuuksissa). Viranomaispalveluiden lomakkeet em. aiheisiin liittyen löytyvät Mainokset Pysyvät mainokset tarvitsevat rakennus- ja sijoitusluvan. Liikkeiden edessä oleviin mainosständeihin ei tarvitse hakea lupaa. Mainosständiä ei saa asettaa jalkakäytävälle ellei vapaan kulkutilan leveydeksi jää vähintään 1,5 m. Mainosständit on poistettava aukiolon päättyessä. 6
8 5. TÖIDEN SUORITTAMINEN KADUILLA JA MUILLA YLEISILLÄ ALUEILLA 5.1. Töissä noudatettavat asiakirjat 5.2. Katselmukset Lupaehdoissa määritellään kohteessa tarvittavat katselmukset ja ilmoitukset. Katselmuksien pyytäminen on työstä vastaavan vastuulla. Töissä, joissa ei suoriteta kaivutöitä eikä tehdä merkittäviä liikennejärjestelyitä, ei välttämättä edellytetä kaikkien katselmuksien pitämistä. Luvan saaja vastaa kuitenkin työkohteen turvallisuudesta ja liikenteenohjauksen toteuttamisesta. Lisäksi työstä vastaavan on pyydettävä katselmus, mikäli työalueella havaitaan vaurioita ennen työsuoritusta tai sen aikana. Työstä vastaavan on huolehdittava, että henkilökunta on perehdytetty katualueella työskentelyyn ja kohteen tilapäisiin liikennejärjestelyihin. Suositeltavaa on, että kaduilla työskentelevillä olisi voimassa oleva katu-/tieturva I -koulutus. Vaativissa rakennuskohteissa työnjohdolla tulee olla tarvittava pätevyys, esim. katu-/tieturva II -koulutus. Työstä vastaavan on huolehdittava kiinteistöjen jätehuollon toimivuudesta sekä melu-, pöly- ja liikennehäiriöiden ilmoittamisesta työn vaikutuspiirissä oleville kiinteistöille. Työstä vastaavan on huolehdittava, että työkohteessa on vähintään 500 mm * 700 mm kokoinen työmaataulu (ks. kuva 1), josta ilmenee työn rakennuttaja, työn tarkoitus, ja työstä vastaavan urakoitsijan nimi ja puhelinnumero sekä kohteen arvioitu valmistumisajankohta. Lyhytaikaisilla, alle kuukauden kestävillä työmailla, riittää työstä vastaavan urakoitsijan nimi ja puhelinnumero. Kuva 1 Esimerkkikuva työmaataulusta. 7
9 Alkukatselmus Alkukatselmus järjestetään ennen töiden aloittamista. Työstä vastaava tilaa alkukatselmuksen noin viikkoa ennen työn aloittamista LinnanInfran kunnossapitomestarilta (myöhemmin kunnossapitomestarilta). Katselmuksessa työstä vastaavalla tulee olla mukana katuluvan hyväksymispäätös liitteineen. Katselmuksessa todetaan asfaltti- ja kivipäällysteiden laatu ja kunto sekä liikenteenohjauslaitteiden, ajoratamerkintöjen ja katukalusteiden sijainti ja kunto. Katselmuksessa todetaan myös puiden ja pensaiden sekä muiden istutusten laatu, kunto ja sijainti sekä niiden suojaustarve. Myös tilapäisten liikennejärjestelyjen toteuttaminen ja niiden esteettömyys käydään läpi katselmuksessa. Kunnossapitomestari laatii katselmuksesta pöytäkirjan. Mikäli katuluvassa on edellytetty työalueen aitaaminen alueen keskeisyyden, kaupunkikuvan, liikenneturvallisuuden tms. syyn vuoksi, aitaaminen on oltava suoritettuna alkukatselmukseen mennessä. Pitämättömistä aloituskatselmuksista peritään kaksinkertainen tarkastus- ja valvontamaksu Osittainen vastaanottokatselmus Mikäli talven tai muun syyn takia työ joudutaan keskeyttämään, pidetään osittainen vastaanottokatselmus. Katselmuksessa todetaan, miltä osin alue on liikennöitävässä kunnossa. Liikennöitävät alueet on päällystettävä tilapäisellä päällysteellä kunnossapitomestarin ohjeiden mukaisesti Vastaanottokatselmus Työaika päättyy, kun luvansaajan on tilannut vastaanottokatselmuksen kunnossapitomestarilta. Jos katselmuksessa havaitaan virheitä tai puutteita päättyy työaika vasta, kun katselmuksessa havaitut virheet ja puutteet on korjattu sekä työalue on todettu hyväksytysti vastaanotetuksi Ylimääräinen valvontakäynti Mikäli työmaalle joudutaan tekemään ylimääräinen valvontakäynti työmaan edustajan pyynnöstä, luvan saajan laiminlyönnistä johtuen tai jos työtä ei voida vastaanottaa pyydetyssä loppukatselmuksessa, peritään käynnistä hinnaston mukainen maksu. Jos kohteella ei ole voimassa olevaa katulupaa, peritään luvattomasta käyttöönotosta sanktiomaksu. Työ on silloin välittömästi keskeytettävä ja työtä saa jatkaa vasta, kun kohteelle on myönnetty katulupa Takuutarkastus Luvan antaja suorittaa kohteen takuutarkastukset ennen takuuajan päättymistä. Mikäli työkohteessa on työstä aiheutuneita vaurioita, niistä ilmoitetaan luvan saajalle, jonka on suoritettava korjaukset määräaikaan mennessä. Jos korjauksia ei ole suoritettu määräaikaan mennessä, suorittaa kaupunki kunnostustyöt ja laskuttaa työstä aiheutuneet kulut yleiskuluineen luvan saajalta. 8
10 6. TILAPÄISET LIIKENNEJÄRJESTELYT Tilapäiset liikennejärjestelyt tulee toteuttaa Tilapäiset liikennejärjestelyt katualueella, Suomen kuntatekniikan yhdistys ry (SKTY) 1999, julkaisun19/99 mukaisesti. Katulupaan on liitettävä tilapäisen liikennejärjestelyn suunnitelmapiirustus mittakaavassa 1:500, 1:1000 tai 1:2000. Jos työ toteutetaan useassa vaiheessa, on jokaisesta vaiheesta oltava oma suunnitelmansa. Jos työhön liittyy kaivantotöitä, on suunnitelmaan liitettävä riittävä selvitys kaivantojen suojauksesta. Erityisesti on huolehdittava joukkoliikenteen, jalankulun ja pyöräilyn turvallisista, esteettömistä ja sujuvista yhteyksistä. Myös liikkumisesteisten ja näkövammaisten on pystyttävä käyttämään jalankulkuväyliä turvallisesti. Liikennejärjestelyjen on toimittava myös pimeällä ja eri keliolosuhteissa. Hakijan toimittaman liikennejärjestelysuunnitelman tarkistaminen sisältyy luvan hintaan. Jos suunnitelmassa on puutteita, hakijan on toimitettava korjattu suunnitelma ilmoituksen liitteeksi Liikennejärjestelyistä tiedottaminen Katuluvan saajan tulee tiedottaa yleistä liikennettä merkittävästi haittaavista liikennejärjestelyistä. Tiedote toimitetaan sähköpostilla tarkastettavaksi luvan valmistelijalle. Tiedote tulee toimittaa viimeistään järjestelyjen tekemistä edeltävänä päivänä kello 12 (tai edeltävänä perjantaina, jos työt alkavat maanantaina). Mikäli liikenne joudutaan katkaisemaan, on tästä ilmoitettava Kanta-Hämeen pelastuslaitokselle, alueelliselle hätäkeskukselle ja poliisille sekä tiedotettava viestimille kahta vuorokautta ennen katkaisua Vastuu liikennejärjestelyistä Työn aikana on noudatettava katuluvassa hyväksyttyä liikennejärjestelysuunnitelmaa. Työstä vastaavan on nimettävä pätevä vastuuhenkilö, joka vastaa työmaan työturvallisuudesta ja tilapäisistä liikennejärjestelyistä. Vastuuhenkilöllä tulee olla voimassa oleva Tieturva 2 kortti. Vastuuhenkilö valvoo rakennustyön liikennejärjestelyjä ja huolehtii siitä, että järjestelyt pysyvät ajan tasalla ja että ne palautetaan ennalleen työn päätyttyä. Hän vastaa myös työajan ulkopuolella liikennemerkkien ja liikenteenohjauslaitteiden kunnosta. Kunnossapitomestarin liikennejärjestelyistä antamia ohjeita on noudatettava. Jos ohjeita ei noudateta, on lupaviranomaisella tarvittaessa oikeus teettää liikennejärjestelyt tai poistaa tarpeettomat järjestelyt työstä vastaavan kustannuksella. Mikäli työmaan tekemillä liikennejärjestelyillä tai laiminlyönneillä aiheutetaan vaaraa turvallisuudelle, voidaan työmaa keskeyttää. 9
11 6.3. Liikenteenohjauslaitteet Alueella ennestään olevien liikennemerkkien ja muiden liikenteenohjauslaitteiden havaittavuutta ei saa estää eikä liikenteenohjauslaitteita saa luvatta poistaa. Tarvittaessa laitteet siirretään paremmin havaittavaan paikkaan tilapäisten liikennejärjestelyjen päätöksen mukaisesti. Olemassa olevia liikennemerkkejä ja muita liikenteenohjauslaitteita saa siirtää vain LinnanInfran työntekijät. Työn aikana vaurioituneet liikennemerkit uusitaan työstä vastaavan kustannuksella. Tilapäisiä liikennemerkkejä ja muita liikenteenohjauslaitteita ei saa sijoittaa pysyviin liikenteenohjauslaitteisiin. Käytettävien liikenteenohjauslaitteiden on oltava liikenneviraston hyväksymiä malleja (Liikenneviraston julkaisu Yleisohjeet liikennemerkkien käytöstä, TIEH ) Pysäköiminen Ajoneuvon pysäköinti työalueen sisäpuolella ilman lupaa on kielletty. Katuilmoituksessa ja liikennejärjestelysuunnitelmassa on selvitettävä kaikki työn suorittamiseksi välttämättömät ajoneuvot, joiden on tarpeen pysäköidä alueella. Katuluvassa määritellään työn suorittamiseen liittyvät ajoneuvot, joiden pitäminen alueella on sallittu. Kuorman purkaminen ja lastaaminen eivät tarvitse erillistä lupaa, mikäli ne suoritetaan tieliikennelakia noudattaen. 7. KUNNOSSA- JA PUHTAANAPITO Työstä vastaava huolehtii tilapäisistä liikennejärjestelyistä ja niiden kunnossa ja puhtaanapidosta kustannuksellaan. Kaivannon ympäristö on pidettävä siistinä ja kaivumaiden kulkeutuminen ympäristöön liikenteen mukana on estettävä. Työstä vastaava vastaa lisäksi kustannuksellaan auraustöissä syntyneiden vallien poistamisesta työmaa-aitojen vierustoilta, mikäli ne haittaavat yleistä liikennettä. Mikäli näin ei menetellä, kaupungilla on oikeus suorittaa kaivualueeseen liittyvien yleisten alueiden talvikunnossa- ja puhtaanapitotyöt luvan saajan kustannuksella. Työnaikaisten väylien pinnan tasaisuuteen ja liukkauden torjuntaan on kiinnitettävä erityistä huomiota. Työmaa-alue ympäristöineen on pidettävä puhtaana työn aikana. Työmaan loppusiivous on tehtävä ennen väliaikaisten liikennejärjestelyjen poistamista. Loppusiivousaika kuuluu työkohteen työaikaan. 8. KATULUVAN MAKSUJEN PERUSTEET 8.1. Katuluvan maksun peruste Kunnalla on kadun ja eräiden yleisten alueiden kunnossa- ja puhtaanapidosta annetun lain 14 b :n mukaan oikeus periä maksu kaduilla ja muilla yleisillä alueilla tehtäviä töitä koskevien ilmoitusten tarkastamisesta ja töiden valvonnasta aiheutuneista kustannuksista. Samoin kunta saa periä maksun 10
12 siitä, että katu tai yleinen alue on rajattu työmaaksi. Maksun perusteena on aika, alueen laajuus ja alueen keskeisyys. Maksuja ei peritä Hämeenlinnan kaupungin rakennuttamissa yhteishankkeissa. Maksua ei peritä siltä ajalta, jonka alue on työmaana työstä vastaavasta riippumattomasta syystä. Tällainen syy voi olla esimerkiksi muinaismuisto, jonka olemassaolosta ei ole tiedetty ja joka lain mukaan on suojeltu, tai kunta edellyttää samanaikaisesti asennettavaksi muita johtoja tai laitteita ja työmaata ei voida sulkea tai työssä edetä näiden syiden vuoksi. Hämeenlinnan Kaupunginvaltuusto on vahvistanut taksan kokouksessaan Tarkastus- ja valvontamaksu Katutyöluvan tarkastus- ja valvontamaksu peritään luvassa määriteltyjen valvontakäyntien perusteella ( /lupa). Maksuun sisältyy luvassa määritellyt valvontakäynnit (alku- ja vastaanottokatselmus, mahdolliset välikatselmukset sekä takuutarkastus) sekä liikennejärjestelysuunnitelman tarkistaminen. Mikäli kohteessa pidetään useampia katselmuksia kuin luvassa on määritelty, lisätään maksuun ylimääräisistä valvontakäynneistä aiheutuneet kustannukset ( /käynti) Käyttömaksun suuruuden määrittäminen Alueen käyttömaksu määräytyy työn keston, alueen laajuuden ja keskeisyyden perusteella ( /vrk/maksuluokka). Luvan hakija ilmoittaa katulupahakemuksessa työhön tarvittavan alueen laajuuden. Työalue on rajoitettava mahdollisimman pieneksi, jotta liikenteelle aiheutuva haitta olisi mahdollisimman vähäinen. Mikäli alueen laajuus työaikana poikkeaa ilmoitetusta, on siitä viipymättä ilmoitettava Hämeenlinnan kaupungin yhdyskynta- ja ympäristöpalveluihin. Työaluetta saa käyttää ainoastaan myönnetyllä alueella ja katuluvassa myönnettyyn tarkoitukseen. Ajoneuvojen pysäköinti työalueen sisäpuolella ilman lupaa on kielletty. Työalueen ulkopuolelle ei saa ilman lupaa varastoida mitään. Työkoneiden säilyttäminen työalueella ilman lupaa tai sen ulkopuolella esim. leveällä jalkakäytävällä on kielletty. Työalue muodostuu rajatusta: yhtenäisestä alueesta yhdestä tai useammasta alueen osasta sekä niihin liittyvistä (jako)kaappi-, pylväs-, jatkos- yms. kaivanno(i)sta tai työalueista Katuluvan maksuluokat Maksut on jaettu kolmeen maksuluokkaan. Maksuluokkien alueet on esitetty maksuluokkakartassa. Maksuluokka I Maksuluokkaan I kuuluvat katumaksukarttaan punaisella merkityn alueen sisällä olevat ydinkeskustan kadut, jalkakäytävät, kevyen liikenteen väylät, puistot ja muut yleiset alueet. 11
13 Maksuluokka II Maksuluokkaan II kuuluvat katumaksukarttaan vihreällä tai sinisellä merkityt pää- ja kokoojakadut ja niihin liittyvät jalkakäytävät, kevyen liikenteen väylät ja muut yleiset alueet. Maksuluokka III Maksuluokkaan III kuuluvat ne kadut, jalkakäytävät ja kevyen liikenteen väylät sekä puistot ja muut yleiset alueet, jotka eivät kuulu maksuluokkaan I tai II Jos työmaa-alue ulottuu useamman eri maksuluokan alueelle, käytetään maksun määrittelyssä pääsääntöisesti kalliimpaa maksuluokkaa Työaika Jokaiselle työlle määritetään katuluvassa arvioitu työaika (aloitus ja lopetus). Lupaehdoissa määritellään tarvittavasta vastaanottokatselmuksesta tai työn päättymisilmoituksesta, jonka perusteella työaika katsotaan päättyneeksi. Alueen käyttömaksu peritään luvassa ilmoitetusta alkamispäivämäärästä, ellei työn siirtymisestä ole ilmoitettu. Työaika katsotaan päättyneeksi, kun lupaehdoissa vaadittu kohdan mukainen vastaanottokatselmus on pidetty tai päättymisilmoitus lähetetty. Alueen käyttömaksu peritään kaikilta päiviltä kunnes luvan hakija sopii loppukatselmuksesta. Mikäli työ joudutaan keskeyttämään talven vuoksi, voidaan pyytää osittainen loppukatselmus kohdan mukaisesti. Työalueen on osittaisessa loppukatselmuksessa oltava liikennöitävässä kunnossa. Keskeytyksen ajalta ei peritä maksua. Tavoitteena on, että viimeistelytyöt on tehty seuraavan vuoden kesäkuun puoleen väliin mennessä. Luvan saaja ilmoittaa viimeistelytöiden alkamisajan ja tilaa loppukatselmuksen ennen sovittua päivämäärää. Maksuluokkaan I kuuluvilla kaduilla ja muilla yleisillä alueilla työ pyritään ohjaamaan tehtäväksi hiljaisen liikenteen aikana. Aika määritetään erikseen katuluvassa Takuuaika Takuuaika on liikennealueiden päällystetyillä osuuksilla kaksi (2) vuotta. Takuuaika alkaa, kun työmaa-alue on vastaanotettu kohdan mukaisesti. Takuutarkastukset suoritetaan sulan maan aikana. Mikäli työhön liittyy vihertöitä, takuuajan päättymispäivämäärä on vuosittain KAIVUTÖISSÄ NOUDATETTAVAT MÄÄRÄYKSET JA OHJEET 9.1. Ennen työn aloittamista Ennen kaivutöiden aloittamista hakemuksen tekijän on selvitettävä kaapeleiden ja muiden maanalaisten laitteiden ja rakenteiden sijainti (esimerkiksi sähkö- ja telekaapelit, kaukolämpö, vesi- 12
14 ja viemärijohdot, sulanapitojärjestelmät, liikenteen ohjausjärjestelmät, kiinteistöjen rakenteet ja mahdolliset varausputket) sekä verkonomistajan ohjeet rakenteiden varomisen, suojauksen ja siirtojen osalta Kaivutöiden yleiset ohjeet Kaivumassojen varastointi työalueelle on pääsääntöisesti kielletty. Alueilla, joissa massojen läjityksestä ei aiheudu haittaa, voidaan kaivantoon palautettavien maa-ainesten varastoinnista sopia kunnossapitomestarin kanssa. Oja-alueilla rakenteet on sijoitettava siten, että niistä ei aiheudu haittaa ojan kunnossapidolle. Kohteissa, joissa ei ole toimivaa avo-ojaa, on sijoittamissyvyydestä sovittava alkukatselmuksessa. Minimipeittosyvyys on 0,7 metriä. Oja-alueilla rakenteet on sijoittava vähintään 1,2 metrin syvyyteen kadun pinnasta mitattuna. Valumavesien ja kaivannosta pumpattavien vesien poisjohtaminen ei saa häiritä liikennettä eikä aiheuttaa haittaa ympäristölle. Vesien johtamisesta viemäriin on sovittava HS-veden kanssa. Kaivanto tehdään niin leveäksi, että se voidaan koneellisesti tiivistää rakenteen molemmilta puolilta. Kaivutöiden tekemisessä noudatetaan asiakirjoja: Tämä lupaohje ja -ehdot InfraRYL 2010, Infrarakentamisen yleiset laatuvaatimukset, osa 1Väylät ja alueet Kunnallisteknisten töiden yleinen työselitys 2002 KT02; Suomen Kuntaliitto (Rakennustieto Oy) voimassa niiltä osin, kun asiasta ei mainintaa InfraRYL julkaisussa Tilapäiset liikennejärjestelyt katualueella, Suomen kuntatekniikan yhdistys ry (SKTY) 1999, julkaisu 19/99 Kaapelikaivantotyöt, yleinen työselostus 1999; Suomen kuntaliiton ohjeita Rakennusurakan yleiset sopimusehdot, YSE 1998 (RT ) Asfalttiurakan asiakirjat 2005, työselostus; Suomen Kuntaliitto ja PANK ry Asfalttinormit 2008; PANK ry, Betoni- ja luonnonkivituotteet päällysterakenteena, Suomen kuntatekniikan yhdistys ry (SKTY) 1997; SKTY n:o 14 Viherrakentamisen yleinen työselostus VRT 11, Viherympäristöliitto ry Hämeenlinnan kaupungin rakennusjärjestys ( ) Hämeenlinnan kaupungin ympäristönsuojelumääräykset ( ). Viheralueiden hoito VHT 05, Viherympäristöliitto ry 9.3. Kaivannon suojaus Työalue on eristettävä suoja-aidoilla, sulkupuomeilla ja -pylväillä Tilapäiset liikennejärjestelyt katualueella, Suomen kuntatekniikan yhdistys ry (SKTY) 1999, julkaisun 19/99 mukaisesti. Kaivantojen suoja-aidat (verkko- tai levyaita) tulee varustaa heijastavalla materiaalilla ja niiden vähimmäiskorkeus on 110 cm. Sulkuköyttä ja muovinauhoja voidaan käyttää ainoastaan liikenteen 13
15 optiseen ohjaukseen, ei kaivannon suojaukseen. Työstä vastaava on vastuussa siitä, että kaivannon suojaukset ovat kunnossa kaikkina aikoina, myös työajan ulkopuolella Kaivannon tekeminen rakentamattomalle/pohjaamattomalle kadulle Rakentamattomilla kaduilla on kaivusyvyyksissä huomioitava kadun lopullinen korkeustaso, pohjaussyvyys ja siirtymäkiilat. Kaivannon pohjaussyvyys määritellään routamitoituksen perusteella siten, että routivia maa-aineksia ei tarvitse vaihtaa kadun rakentamisen/saneerauksen yhteydessä. Luvan saaja vastaa edellä mainittujen töiden suorittamisesta kustannuksellaan Louhintatyöt Louhinta- ja räjäytystöissä on noudatettava voimassa olevia säädöksiä ja määräyksiä Kaivannon täyttö ja tiivistys Uusien tai siirrettyjen johtojen sijainnin kartoitus on tehtävä ennen kaivannon peittämistä. Kaivannon täyttö on tapahduttava kadun rakennekerroksia sekoittamatta. Pohjamaan ja suodatinhiekan sekoittuminen muiden rakennekerrosten kanssa tulee estää kaivuvaiheessa. Kaivanto täytetään ja tiivistetään enintään 30 cm:n kerroksina. Kaivanto täytetään ja tiivistetään InfraRYL 2010, Infrarakentamisen yleiset laatuvaatimukset, osa 1 Väylät ja alueet -ohjeen mukaisesti. Kohdassa on taulukko katuluokan mukaisten rakennekerrosten paksuuksista. Asfalttipäällysteen alapuolinen kantava kerros tehdään kalliomurskeesta tai sorasta. Kantava kerros on tehtävä aina uudesta materiaalista. Jakava kerros tehdään kalliomurskeesta, murskesorasta tai sorasta ja suodatinkerros suodatinhiekasta. Jakavassa ja suodatinkerroksessa voidaan käyttää kaivettuja kadun rakennekerroksia, elleivät ne ole sekoittuneet. Kiviainesten seulontatulokset on pyydettäessä toimitettava luvan antajalle. Lämpöeristeiden käyttö katurakenteessa sallitaan vain poikkeustapauksissa. Asennettaessa kunnallisteknisiä johtoja tai putkikanaaleja, tulee asfaltoidut pää- ja kokoojakadut mahdollisuuksien mukaan pyrkiä alittamaan tunkkaamalla tai poraamalla. Epäselvissä tilanteissa tulee pyytää kunnossapitomestarilta täydentäviä ohjeita Rakennekerrosten kantavuus Päällysteen alapuolisten (sitomattomien) kerrosten on ennen lopullista päällystystä täytettävä InfraRYL 2010, Infrarakentamisen yleiset laatuvaatimukset, osa 1 Väylät ja alueet -ohjeen mukaiset kantavuusvaatimukset. Kantavuusmittaustulokset on pyydettäessä toimitettava luvan antajalle. Kaupungilla on oikeus suorittaa kohteessa kantavuusmittauksia. Työstä aiheutuneet kustannukset laskutetaan luvan saajalta, mikäli kantavuusarvot eivät täytä vaatimuksia. Jos kantavuusarvot eivät täytä asetettuja vaatimuksia, voidaan kohteelle määrätä pidempi takuuaika. 14
16 9.8. Päällystystyöt Vanhan päällysteen leikkaukset Päällystystyön yhteydessä asfalttipäällysteen reunat leikataan suoriksi ajoradoilla vähintään 0,5 m ja muilla alueilla vähintään 0,2 m kaivannon kantavan reunan yli. Liikennettä vasten oleva sauma viistetään niin, ettei sauman yli ajettaessa synny äkillistä iskua. Terävät työsaumat on kulkusuunnassa viistettävä esimerkiksi kylmällä paikkausmassalla. Mikäli kaivannon reuna on sortunut aiheuttaen niin sanottuja ryöstöjä, leikataan asfaltin reuna edellä kuvatulla tavalla suoraksi vähintään 0,5 m leveämmäksi koko kaivannon matkalta. Kaikkien saumojen, myös työsaumojen, tulee olla suoria ja kadun suuntaisia tai kohtisuoraan kulkusuuntaan nähden. Kapein päällystettävä alueen leveys on 1,0 m. Alle 2,0 m leveillä jalkakäytävillä, korokkeilla, kevyen liikenteen väylillä tai erotetuilla kaistoilla päällystys suoritetaan koko leveydeltä. Leveämmillä käytävillä päällystystyö on suoritettava siten, että päällysteeseen jää vain yksi pituussuuntainen sauma, jonka etäisyys on vähintään 1,0 m käytävän tai erotetun kaistan reunasta tai aiemmin tehdystä saumasta. Mikäli aiemmin tehtyjä saumoja on useita, antaa kunnossapitomestari lisäohjeita alkukatselmuksen yhteydessä. Kuitenkin maksuluokan I alueella olevilla jalkakäytävillä on päällystystyö suoritettava aina koko käytävän leveydeltä. Värilliset jalkakäytävät ja suoja-tiekorokkeet on aina päällystettävä koko leveydeltään. Mikäli päällysteen reunan leikkauksen jälkeen kaivannon viereen jää alle 10 m 2 :n suuruisia erillisiä saarekkeita vanhaa päällystettä, on nämä alueet päällystettävä uudelleen kaivannon päällystyksen yhteydessä (ks. kuva 2). Kuva 2 Mallikuva asfalttialueen päällysteen yhdenmukaistamiseksi 15
17 Ajoradoilla noudatetaan edellä mainittuja periaatteita kuitenkin siten, että kadunsuuntaiset saumat eivät saa sijoittua ajourien kohdalle. Epäselvissä tapauksissa kunnossapitomestari antaa lisäohjeita. Viherkaistalla kaivannon on oltava riittävän kaukana päällysteen reunasta, ettei se vaurioidu Tilapäinen päällyste Tilapäistä päällystettä käytetään vain, jos varsinaista päällystettä ei ole saatavilla, esimerkiksi talviaikana. Sen poisjättämisestä on sovittava kunnossapitomestarin kanssa tapauskohtaisesti. Päällysteellä on sama tasaisuusvaatimus kuin kaivantoa ympäröivällä kulutuskerroksella. Tilapäinen paikkausmassa ei saa olla tahraavaa. Kaivannon tilapäisen ja lopullisen päällysteen tulee olla vanhan päällysteen tasossa. Työstä vastaavan on huolehdittava siitä, että tilapäinen päällyste pysyy liikennettä tyydyttävässä kunnossa ja tasaisena Päällystekerrokset Lopulliset päällystekerrokset on tehtävä mahdollisimman pian, kuitenkin kuuden viikon kuluessa kaivutyön valmistumisesta. Jäätyneen maan aikana tehdyn kaivutyön lopullinen päällyste on tehtävä katuluvan maksuluokkiin I ja II kuuluvissa kohteissa mennessä ja maksuluokkaan III kuuluvissa kohteissa mennessä. Päällystekerrosten on oltava vähintään samat ja saman vahvuiset kuin muuallakin kadussa, kuitenkin yhteensä 15 cm:n vahvuiset. Kulutuskerrosmassassa (ylin kerros) käytettävän kiviaineksen on oltava luokaltaan vähintään samaa kuin muuallakin kadussa. Taulukossa 1 on esitetty Hämeenlinnassa käytettävät vähimmäispäällystevahvuudet ja laadut. 16
18 Taulukko 1 Vähimmäispäällystevahvuudet ja laadut Hämeenlinnassa Asfalttipäällysteet Asfalttipäällysteen ja sirotepintauksen korjaukseen tarvittavat erityisohjeet saa kunnossapitomestarilta. Ennen lopullisen päällysteen päällystystöiden aloittamista on otettava yhteys kunnossapitomestariin Sora- ja sirotepintaiset kadut Sora- ja sirotepintaiset kadut on kunnostettava alkuperäistä vastaavaan kuntoon Puistokäytävät Puistokäytävät on kunnostettava alkuperäistä vastaavaan kuntoon Kivikadut Kivikadut on kunnostettava kuvan 3 mukaisesti. 17
19 Kuva 3 Kivikadun korjaus Kiveykset Ennen kiveyksen korjaustyöhön ryhtymistä on ympäröivää kiveystä purettava vähintään kohdan Vanhan päällysteen leikkaukset mukaisesti siten, että kaivannon korjattu pinta liittyy juohevasti vanhaan ympäröivään päällysteeseen. Betoni- ja luonnonkivipäällysteet on korjattava laadultaan (väri, muoto, materiaali ja kuvio) samoilla tuotteilla kuin mitä poistettu päällyste on ollut. Puretut materiaalit on käytettävä uudelleen, mikäli ne eivät ole vaurioituneita tai kuluneita (ajoradat). Puretut kivimateriaalit ovat Hämeenlinnan kaupungin omaisuutta ja niiden varastoinnista on sovittava tapauskohtaisesti kunnossapitomestarin kanssa. Talviaikaan kivetystä purettaessa on purkukohta sulatettava lämmittämällä se siten, että voidaan työskennellä kesäolosuhteita vastaavasti Reunatuet Kaivutyön yhteydessä liikkuneet reunatuet on palautettava kadun korkeuden mukaiseen asemaan. Mikäli reunatukien asemasta on epäselvyyttä (sivusuunta tai korkeusasema), tulee kunnossapitomestarilta pyytää korjausohjeet. Kaikissa tapauksissa korjaustoimenpiteet on suoritettava siten, että silmämääräisessä tarkastelussa linjaukset näyttävät luontevilta. Reunatukityyppinä käytetään kadun alkuperäistä tyyliä. Jos reunatuki on kaivutyön yhteydessä katkennut, on työstä vastaavan korvattava se kustannuksellaan ehjällä kivellä. Jos suojateiden kohdilta puuttuu reunatuki, asennetaan se työn yhteydessä. Asiasta on sovittava kunnossapitomestarin kanssa. Työstä aiheutuneet kustannukset veloitetaan Hämeenlinnan kaupungilta. 18
20 9.9. Muut rakenteet ja merkinnät Kansistot Kaikkien katualueille (tai muille yleisille alueille) rakennettavien kaivojen kansistojen kantavuusvaatimus on 40 t ja asfaltoiduilla alueilla niiden tulee olla säädettävää ( kelluvaa ) mallia Kaiteet, liikennemerkit jne. Vaurioituneet kaiteet on korjattava tai uusittava (lopputuloksessa ei saa näkyä vauriojälkiä). Voimassa olevien liikennemerkkien ja muiden liikenteenohjauslaitteiden havaittavuutta ei saa estää. Tarvittaessa edellä mainitut laitteet siirretään kunnossapitomestarin määrittelemään havaittavaan paikkaan LinnanInfran toimesta. LinnanInfra voi laskuttaa työstä aiheutuvat kulut luvan saajalta. Vaurioituneet liikennemerkit on uusittava työstä vastaavan kustannuksella Ajoratamerkinnät Ajoratamerkinnät on tehtävä Kunnallisteknisten töiden yleinen työselityksen 2002 KT02 ja Liikenneviraston ohjeen Tiemerkintöjen laatuvaatimukset, TIEH mukaisesti. Vaurioituneet tai muutetut tiemerkinnät on korjattava mahdollisimman pian työn päättymisestä. Työ on tilattava LinnanInfralta tai hyväksytyltä urakoitsijalta Suojatien uudelleenmerkintä Suojatie on merkittävä uudestaan kokonaisuudessaan. Kunnossapitomestarin harkinnalla voidaan jättää suojatie merkitsemättä uudelleen. 19
21 10. VIHERTYÖT Kaikissa vihertöissä tarkempia lisätietoja ja ohjeita puiden, kasvien jne. suojaukseen, poistamisiin, istutuksiin ja korjauksiin antaa LinnanInfran puistomestarit (myöhemmin puistomestari). Puistomestari on kutsuttava aloituskatselmukseen ennen kuin työt aloitetaan viheralueella. Samoin puistomestari on kutsuttava loppukatselmukseen töiden päätyttyä. Yleensä on tarkoituksenmukaista pitää myös välikatselmuksia työmaan aikana. Mikäli jälkitöitä ei toteuteta vaatimusten mukaan, on kaupungilla oikeus teetättää työt LinnanInfralla luvan saajan kustannuksella Nurmikko Rakennustyönaikainen suojaus Nurmialueella tulee välttää liikkumista eikä säilytettävälle nurmialueelle saa varastoida tms. eikä liikkua työkoneilla tai ajoneuvoilla tai muutoin tarpeettomasti vahingoittaa. Vaadittaessa nurmialue suojataan tilapäisellä puuaidalla Vaurioiden korjaus Rakennustöiden yhteydessä syntyneet vauriot korjataan hoitoluokan edellyttämällä tavalla, julkaisun Viheralueiden hoito VHT 05 mukaan. Vauriokohtien kasvualusta tehdään olemassa olevan mukaiseksi. Takuuajan jälkeen nurmikkoalueiden tulee olla hoitoluokan mukaisia. Tarkempia ohjeita saa puistomestareilta Nurmikon teko ja alkuhoito Kylvönurmikko Nurmikon alusrakennekerrokset tasataan ja niiden päälle levitetään kasvu-alustakerros. Kasvualustan paksuus tulee olla tiivistettynä vähintään 200 mm. Kasvualustana käytetään peruslannoitettua ja kalkittua multaseosta, joka täyttää viherrakentamisessa käytettävien kasvualustojen laatuvaati-mukset (InfraRYL2010). Kasvualusta tasataan ja tiivistetään jyräämällä esimerkiksi verkkojyrällä, jonka paino on noin 80 kg. Nurmikon-siementä kylvetään 2 3 kg/aari. Kylvön jälkeen siemen mullataan haravoimalla se kevyesti noin sentin syvyyteen. Multauksen jälkeen kylvetty alue jyrätään vielä kertaalleen. Valmiissa nurmikossa ei ole irtokiviä, ja se on tasainen, jotta koneellinen hoidettavuus onnistuu. Siirtonurmikko Siirtonurmea käytetään A1-luokan puistoissa, sekä kaupunkikuvallisesti merkittävillä alueilla ja eroosioherkissä paikoissa. Työ tehdään InfraRYL2010:n mukaisesti. Nurmikkoalueiden tulee olla takuuajan jälkeen vihertyneitä ja niiden viherpeittävyyden yli 90 %. 20
22 10.2. Pensaat Rakennustyönaikainen suojaus Yksittäispensaat ja pensasryhmät suojataan yhtenäisellä ja tukevalla lauta-/lankkuaidalla (korkeus 1,5 m), ellei puistomestarin kanssa toisin sovita. Aitaus tulee tehdä siten, että pensaat sijaitsevat selkeästi aitauksen sisäpuolella Pensaan/pensaiden väliaikainen poisto Pensaiden siirrosta on aina erikseen sovittava puistomestarin kanssa. Kasvukauden aikana pensaita siirrettäessä on kiinnitettävä erityistä huomiota kasteluun ja kosteuden ylläpitoon. Pensaat siirretään paakun kanssa varjoisalle paikalle ja niiden juuret peitetään kostealla turve-multaseoksella. Juuret kastellaan hyvin ennen mullalla peittämistä. Pensaita pitää kastella siirreistutuksen ajan kerran viikossa. Siirron jälkeen urakoitsija leikkaa pensaista kuivat ja vioittuneet oksat pois. Talvella pensaita ei voi siirtää vaan ne on aina uusittava. Uuden pensaat istutetaan keväällä puistomestarin ohjeiden mukaan Pensaiden uudelleen istutus Pensaat istutetaan takaisin entisille etäisyyksille toisistaan ja entiseen syvyyteensä niin, että juuret peittyvät maan alle. Pensaita ei saa istuttaa liian syvään eli maanpinta tulee juuren kaulan tasolle. Kasvualusta tiivistetään pensaan ympäriltä kevyesti polkien. Istutuksen jälkeen pensaat kastellaan hyvin (n. 10 l vettä/pensas). Keskeisillä alueilla käytetään kesäkuukausina astiataimia Puut Puun poisto/siirto Puun kaataminen tai siirto on ehdottomasti kielletty! Mikäli työ vaatii puun poistoa, on se mainittava lupaa haettaessa tai saatava puun kaatamiselle erikseen lupa. Huomioitava on myös luonnonpuut, jotka jäävät vaarallisen lähelle kaivannon reunaa Rakennustyönaikainen suojaus Yksittäiset puut Latvus Oksia ei saa poistaa, katkoa tai sitoa kiinni. Mikäli esimerkiksi latvuksen alla ei ole riittävästi liikkumatilaa koneille, on otettava yhteys puistomestariin. Runko Rungon suojaustavasta päätetään aloituskatselmuksessa. Puun runko voidaan suojata kahdella tavalla: Tapa 1: Rakennetaan tukeva lauta-aita puun ympärille latvuksen reunoihin asti (ks. kuva 4). 21
23 Kuva 4 Puiden suojaus aidalla. Lähde: Viherrakentamisen yleinen työselostus VRT 11, s. 21, Viherympäristöliiton julkaisu 49. Tapa 2: Suojataan puun runko yhtenäisellä laudoituksella. Laudoitus ulotetaan puun alimpiin oksiin saakka, max. 4 metrin korkeuteen. Laudat tulee sitoa yhteen esimerkiksi rautalangalla 4 5 kohdasta. Puun ja laudoituksen väliin asennetaan pehmuste (ks. kuva5). Kuva 5 Puun juuriston ja rungon suojaus. Lähde: Viherrakentamisen yleinen työselostus VRT 11, s. 22, Viherympäristöliiton julkaisu
24 Juuristo Kaivutöitä ei saa tehdä 2,5 metriä lähempänä puunrunkoa. Jos kaivutöitä joudutaan tekemään tätä lähempänä, asiasta on sovittava puistomestarin kanssa. Jos rakennustöiden yhteydessä joudutaan liikkumaan puun juuristoalueella, pitää juuristo suojata rakentamalla juuristoalueelle kantava suojakerros (juuristoalue = latvuksen leveys). Olemassa olevan maan päälle levitetään eriste- tai vahvistekerros (esimerkiksi suodatinkangas tai 100 mm eristyskerros raekoko 2-6 mm). Eristekerroksen päälle tehdään kerros sorasta tai sepelistä (raekoko 15/50 mm). Kerroksen paksuuden tulee olla vähintään 250 mm (ks. kuva 5). Suojauksen poistaminen ei saa aiheuttaa vaurioita puun juurille tai rungolle. Mikäli kaivussa paljastuu suuria juuria (halkaisija > 4 cm), kaivannon reunat tuetaan puunkohdalta ja puun juuret suojataan peittämällä ne kostealla turpeella. Talvella paljastuneet juuret suojataan välittömästi peittämällä ne säkkikankaalla tai turpeella. Vaurioituneet juuret tulee leikata heti terveeseen puuhun asti. Ennen lopullista kaivannon täyttämistä katkaisukohta tulee peittää kasvualustalla ja suojata suodatinkankaalla (ks. kuva 6). Kuva 6 Puun juuriston suojaus kaivutöiden yhteydessä. Lähde: Viherrakentamisen yleinen työselostus VRT 11, s. 23, Viherympäristöliiton julkaisu 49. Puuryhmät Puuryhmät suojataan tukevalla lauta-/lankkuaidalla. Aitauksen korkeuden tulee olla 1,5 metriä ja sen tulee ulottua latvuksen ulkoreunaan asti (kuva 9). Aidatulla alueella ei saa varastoida rakennustarpeita tms. Työkoneiden tai ajoneuvojen liikkuminen suojatulla alueella ei ole sallittua Kukkaistutusten, pensaiden ja puiden vauriot Tuhoutuneet tai vaurioituneet kukkaistutukset uusitaan puistomestarin ohjeiden mukaisesti. Pensaiden ja puiden vauriotapauksissa on aina viipymättä otettava yhteys puistomestariin. Mikäli pensas tai puu on työstä johtuen pahoin vaurioitunut, se uusitaan urakoitsijan kustannuksella. 23
25 Runkovauriot tai pahoin vaurioituneet puut korvataan alkuperäistä vastaavilla terveillä puilla. Korvaussumma määräytyy kasvillisuuden arvonmääritys KAM 07 mukaan. Erityisesti on huomioitava puun ympäristön muutokset, joista voi johtua esimerkiksi puun kaatumisvaara. Työalue tulee saattaa ohjeiden mukaiseen kuntoon sovitun ajan kuluessa. 24